
1. O, CE VESTE MINUNATĂ 


1. O, ce veste minunată 
In Viflaim ni s-arată, 


Astăzi s-a născut, cel făr” de-nceput, ! 
sf IS 
Cum au spus proorocii. 


2. Că la Viflaim, Maria 
Săvârşind călătoria, 
Într-un mic sălaş lâng-acel oraş 
A născut pe Mesia. ; 


bis 


3. Pe Fiul în al Său nume 
Tatăl L-a trimis în lume, 
Să se nască şi să crească, | 


bis 


Să ne mântuiască. 


4. Păstorii cum auziră, 
Spre locaşul sfânt porniră, 
Unde au aflat, Pruncul NE 
Şi Îl preamăriră. 


bis 


5. E lisus, Păstorul mare 
Turmă ca El nimeni n-are, 
Noi Îl lăudăm şi ne închinăm 
Cu credinţă tare. 


bis 


2. SUS LA POARTA RAIULUI 


1. Sus la poarta Raiului, 5. Copilaşul când dormea, 
Poarta Raiului, Puiul când dormea, 
Paşte turma Tatălui, Maica Sfântă lin cânta, 
Turma Tatălui. Maica lin cânta. 


Linu-i lin şi iară lin, 
Bate vântul frunza lin, 
Lin şi iară lin. 


2. Dar la turmă cine sta? 
Oare cine sta? 

Sta chiar Maica Precista, 
Maica Precista. 
Linu-i lin şi iară lin, 
Bate vântul frunza lin, 
Lin şi iară lin. 


3. Lângă ea un legănel, 
Leagăn legănel, 

Cu un Copilaş în el, 
Copilaş în el. 
Linu-i lin şi iară lin, 
Bate vântul frunza lin, 
Lin şi iară lin. 


4. Copilaşul când plângea, 
Puiul când plângea, 
Maica Sfântă-L legăna, 
Maica-L legăna. 
Linu-i lin şi iară lin, 
Bate vântul frunza lin, 
Lin şi iară lin. 


3. OILA, OILA... 


1. Slobozâne gazdă-n casă - bis 
Nu ne ţâne la ferestră. — bis 
Oila, oila, oila la la la la 
Oila, oila, oila la la la la. 


2. Noi umblăm a colinda - bis 
De la o casă la alta. — bis 
Oila, oila, oila la la la la 
Oila, oila, oila la la la la. 


3. Dă-ne drumu' gazdă-n tindă - bis 
N-auzi larmă de colindă. — bis 
Oila, oila, oila la la la la 
Oila, oila, oila la la la la. 


4. La casa de oameni buni, - bis 
Face Dumnezeu minuni. — bis 
Oila, oila, oila la la la la 
Oila, oila, oila la la la la. 


5. Pune îngerii de pază, - bis 
ȘI duşmanii nu cutează. — bis 
Oila, oila, oila la la la la 
Oila, oila, oila la la la la. 


6. Să trăiţi că ne-aţi primitu” - bis 
ȘI bine ne-aţi omenitu”. — bis 
Oila, oila, oila la la la la 
Oila, oila, oila la la la la. 


7. C'amu merem mai departe - bis 
Vă lăsăm cu sănătate. — bis 
Oila, oila, oila la la la la 
Oila, oila, oila la la la la. 


8. ŞI la anu' om veni, - bis 
Numa” sănătoşi de-om fi. — bis 
Oila, oila, oila la la la la 
Oila, oila, oila la la la la. 


9. Şi la anu' om veni, - bis 
Numai dacă ni-ţi pofti. — bis 
Oila, oila, oila la la la la 
Oila, oila, oila la la la la. 


4. LA VIFLEEM COLO-N JOS 


1. La Vifleem colo-n jos, 
Cerul arde luminos, 
Preacurata, 

Naşte astăzi Pe Hristos. 


2. Naşte-n ieslea boilor, 
Pe-mpăratul tuturor, 
Preacurata, 

Stă şi plânge-ncetişor. 


3. N-are scutec de-nfăşat 
Nici hăinuţe de-mbrăcat 
Preacurata, 

Pentru Pruncul de-mpărat 


4. Nu mai plânge Maica mea, 
Scutecele noi ţi-om da, 
Preacurata, 

Pruncul sfânt de-i înfăşa. 


5. La Vifleem colo-n jos, 
Cerul arde luminos, 
Preacurata, 

Naşte astăzi Pe Hristos. 


5. DESHIDE UŞA, CREȘTINE 


1. Deshide uşa creştine - bis 
Că venim şi noi la tine 
La mulți ani, mulţi ani cu bine! 


2. Drumu-l greu şi-am obosit - bis 
De departe am venit 
La mulți ani, mulți ani cu bine! 


3. Noi la Viflaim am fost - bis 
Unde s-a născut Hristos 
La mulți ani, mulţi ani cu bine! 


4. Şi-am văzut şi pe-a Sa Mamă - bis 
Pe care Maria o cheamă 
La mulți ani, mulţi ani cu bine! 


5. Cum umbla din casă-n casă - bis 
Ca pe Fiul său să-L nască 
La mulţi ani, mulți ani cu bine! 


6. Umbla-n sus şi umbla-n jos - bis 
Ca să nască pe Hristos 
La mulți ani, mulţi ani cu bine! 


7. Tot umblând găsi apoi - bis 
Un staul mândru de oi 
La mulți ani, mulţi ani cu bine! 


8. Îngerii din cer coboară - bis 
Staulul de înconjoară 


La mulți ani, mulţi ani cu bine! 


9. Ingerii cu flori în mână - bis 


Impletesc mândră cunună 
La mulţi ani, mulţi ani cu bine! 


10. Pe cunună-i scris frumos - bis 
Astăzi s-a născut Hristos 
La mulţi ani, mulți ani cu bine! 


11. Pe cunună-i scris aşa -bis 
Că S-o născut Mesia. 
La mulţi ani, mulţi ani cu bine! 


12. Care cu puterea Sa -bis 
Va împărăţi lumea. 


La mulţi ani, mulţi ani cu bine! 
La mulţi ani, mulţi ani cu bine! 


6. SCOALĂ, SCOALĂ, GAZDĂ BUNĂ 


1. Scoală, scoală, gazdă bună — bis 
Ziurel de ziurel 
Ziurel de cătră ziuă 


2. Că v-aducem o cunună — bis 
Ziurel de ziurel 
Ziurel de cătră ziuă 


3. E cununa Domnului — bis 
Ziurel de ziurel 
Ziurel de cătră ziuă 


4. Din grădina Raiului — bis 
Ziurel de ziurel 
Ziurel de cătră ziuă 


5. E cununa lui Hristos — bis 
Ziurel de ziurel 
Ziurel de cătră ziuă 


6. Adusă din Rai în jos — bis 
Ziurel de ziurel 
Ziurel de cătră ziuă 


7. S-o lăsăm la voi în casă — bis 
Ziurel de ziurel 
Ziurel de cătră ziuă 
Ziurel de ziurel 
Ziurel de cătră ziuă 


7. STEAUA SUS RĂSARE 


1. Steaua sus răsare 
Ca o taină mare 
Steaua străluceşte 
Și lumii vestește. 


2. Că astăzi Curata, 
Prea Nevinovata, 
Feciora Maria 
Naşte pe Mesia. 


3. Magii cum zăriră 
Steaua şi porniră, 
Mergând după rază 
Pe Hristos să-L vază. 


4. Şi dacă sosiră 
Îndată-L găsiră 
La Dânsul intrară 
ȘI I se-nchinară. 


5. Cu daruri gătite 
Lui Hristos menite, 
Luând fiecare 
Bucurie mare. 


6. Care bucurie 
Și aici să fie De 
la tinereţe Pân' la 
bătrâneţe. 


8. VIFLAIME, VIFLAIME 


1. Viflaime, Viflaime 
Cum de n-ai primit în tine 


Pe Fecioara Maria 
ă = , bi 
Să nască pe Mesia. ! 
2. N-ai primit tu Viflaime 
In casele tale bune 


Să-i dai un pic de sălaş 
Celui mai Sfânt Copilaş. 


3. N-ai ştiut tu Viflaime 
Cu câtă dragoste vine 


Cea mai Sfântă-ntre fecioare 
A Domnului Născătoare. 


4. Pat moale şi scutece 
I-au dăruit vitele 
Lumină l-a dăruit ! 

O stea de la răsărit. 


5. Peştera întunecoasă 
A fost a Domnului casă 

La venirea Sa în lume 

Din vina ta Viflaime. ! 


9. SCOALĂ GAZDĂ DIN PĂTUŢ 


1. Scoală gazdă din pătuţ 
Florile dalbe. 


2. Şi ne dă un colăcuţ 
Florile, florile dalbe. 


3. Că mămuca n-o făcut 
Florile dalbe. 


4. Sită deasă n-o avut 
Florile, florile dalbe. 


5. Pă” când sită-o căpătat 


Florile dalbe. 


6. Covata 1 s-o crăpat 
Florile, florile dalbe. 


7. L-o sfădit mama pe tata 
Florile dalbe. 


8. Di” ce s-o crăpat covata 
Florile, florile dalbe. 


9. Când covata o lipit 
Florile dalbe. 


10. Cuptiorul li s-o urnit 
Florile, florile dalbe. 


11. Când cuptorul o tocmit 
Florile dalbe. 


12. Anul Nou o şi zânit. 
Florile, florile dalbe. — bis. 


10. CERUL ŞI PĂMÂNTUL 


1. Cerul şi pământul, - bis 4. Din cer Cuvântul - bis 
În cântări răsună. În trup se arată. 
Îngeri şi oameni - bis Noaptea din lume - bis 
Cântă împreună. Zi se face-ndată. 
Hristos se naşte, Domnul coboară, Hristos se naşte, Domnul coboară, 
Îngerii cântă, magii Îl adoră Îngerii cântă, magii Îl adoră 


Păstori aleargă, ieslea o-nconjoară |! vs] | Păstori aleargă, ieslea o-nconjoară 
IS 


Mari minuni se întâmplară. Mari minuni se întâmplară. 


2. În Viflaim azi - bis 5. Hristos se naşte - bis 
E mare minune Veniţi la închinare. 
Vergură curată - bis Cu vesel suflet - bis 
Fiu născu în lume. Veselă cântare. 

Hristos se naşte, Domnul coboară, Hristos se naşte, Domnul coboară, 
Îngerii cântă, magii Îl adoră Îngerii cântă, magii Îl adoră 
Păstori aleargă, ieslea o-nconjoară Păstori aleargă, ieslea o-nconjoară 
Mari minuni se întâmplară. |! SE A Mari minuni se întâmplară. 

3. Din răsărit vin - bis 
Magi cu bucurie. 
Cu dar de smirnă - bis 
Aur şi tămâie. 
Hristos se naşte, Domnul coboară, 
Îngerii cântă, magii Îl adoră 
Păstori aleargă, ieslea o-nconjoară ! ie 
Mari minuni se întâmplară. 


11. TREI PĂSTORI SE ÎNTÂLNIRĂ 


1. Trei păstori se întâlniră - bis 
Raza soarelui, floarea soarelui 
Și aşa se sfătuiră: 


2. Haideţi fraţilor să mergem, - bis 
Raza soarelui, floarea soarelui 
Floricele să culegem. 


3. Și să facem o cunună, - bis 
Raza soarelui, floarea soarelui 
S-o-mpletim cu voie bună. 


4. ŞI s-o ducem lui Hristos, - bis 
Raza soarelui, floarea soarelui 
Să ne fie de folos. 


5. Nouă şi la neamul nost” - bis 
Raza soarelui, floarea soarelui 
De naşterea lui Hristos. 


12. ASTĂZI S-A NĂSCUT HRISTOS 


1. Astăzi s-a născut Hristos, 
Mesia chip luminos. 
Lăudaţi şi cântaţi şi vă bucurați. 


2. Mititel şi-nfăşăţel, 
În scutec de bumbăcel. 
Lăudaţi şi cântați şi vă bucuraţți. 


3. Vântul bate nu-L răzbate, 
Neaua ninge nu-L atinge. 
Lăudaţi şi cântaţi şi vă bucurați. 


4. Şi de-acum până-n vecie, 
Mila Domnului să fie. 
Lăudaţi şi cântaţi şi vă bucurați. 


13. ÎMBUCURĂ-TE OM BUN 


1. Îmbucură-te, om, bun 
Hoi, leru-i, leru-i, Doamne 
C-am ajuns Sfântu” Crăciun! 

Hoi, leru-i Domn. 

Eu vă spun la casa voastră 
Hoi, leru-i, leru-i, Doamne 
Din Precista Maica noastră 

Hoi, leru-i Domn. 


2. S-o născut un Fiu frumos 
Hoi, leru-i, leru-i, Doamne 
Pe nume-L cheamă Hristos. 
Hoi, leru-i Domn. 
În paiele grâului 
Hoi, leru-i, leru-i, Doamne 
Şi-n florile fânului 
Hoi, leru-i Domn. 


3. Nu ca fiul domnilor 
Hoi, leru-i, leru-i, Doamne 
Ci-n poiata boilor 
Hoi, leru-i Domn. 


Încet boii-L dudurară 
Hoi, leru-i, leru-i, Doamne 
Pântru coarne-L legănară 
Hoi, leru-i Domn. 


4. Toţi la EI se închinară 
Hoi, leru-i, leru-i, Doamne 
Toţi la EI se închinară 
Hoi, leru-i Domn. 

Toţi oamenii ce-au venit 
Hoi, leru-i, leru-i, Doamne 
Din Apus şi Răsărit 
Hoi, leru-i Domn. 


5. Aceste zile senine 
Hoi, leru-i, leru-i, Doamne 
Să le petreceţi cu bine 
Hoi, leru-i Domn. 

La mulţi ani, s-aveţi folos 
Hoi, leru-i, leru-i, Doamne 
De naşterea lui Hristos 
Hoi, leru-i Domn. 


14. VIN COLINDĂTORII 


1. Vin colindătorii, cum veneau odată, 

Leru-i ler 
Să colinde-n seara asta minunată 
Leru-i ler 
Dar li-i gura arsă şi li-s ochii-n lacrimi 

Leru-i ler 

Prea degeaba sânge, prea degeaba patimi 
Leru-i ler 


2. Gazdelor creştine, să-i primiți în 
casă 
Leru-i ler 
ȘI cum se cuvine să-i poftiți la masă 
Leru-i ler 
Ni-1 trimite Sfântul să ne-ncerce mila 
Leru-i ler 
Domnii mari de astăzi să-şi deschidă vila 
Leru-i ler 
Şovăielnic pasul , mâinile plăpânde 
Leru-i ler 
Tremurat li-i glasul, nu ştiu să colinde 
Leru-i ler 
Dacă stau la poartă şi nu zic nimica 
Leru-i ler 
Domnilor de astăzi, să v-apuce frica 
Leru-i ler 


3. Mută-i întrebarea ce răsună-afară 
Leru-i ler 
Am murit degeaba, ce-ați făcut din ţară 
Leru-i ler 


Tot în frig şi-n foame, tot cu mâini 
întinse 
Leru-i ler 
Pe la porţi străine ce ne stau închise 
Leru-i ler 


4. Vin colindătorii cum veneau odată 

Leru-i ler 
Să colinde-n seara asta minunată 

Leru-i ler 

Dar li-i gura arsă şi li-s ochii-n lacrimi 
Leru-i ler 

Prea degeaba sânge, prea degeaba patimi 

Leru-i ler. 


15. NOI UMBLĂM ŞI COLINDĂM 


1. Noi umblăm şi colindăm 

Florile dalbe 

Pe Dumnezeu căutăm, 
Florile dalbe 

Alergarăm şi-L aflarăm 

Florile dalbe 

În iesle la boi născut 
Florile dalbe. 

2. Vântul dulce tragănă 
Florile dalbe 
Pruncul de mi-l leagănă, 
Florile dalbe 
Ploaia caldă Fiul scaldă, 
Florile dalbe 
Neaua ninge nu-L atinge 
Florile dalbe. 

3. Pruncul mâinile-şi întinde 
Florile dalbe 
Maica Sfânta le sărută, 
Florile dalbe 
La pământ plecându-ne 
Florile dalbe 
ȘI noi sărutându-le 
Florile dalbe. 

4. Bucuroşi să-L prăznuim, 
Florile dalbe 
Cu daruri să-L dăruim, 
Florile dalbe 
Cu steble albe de flori 
Florile dalbe 
ȘI-o oaie cu miel prior 
Florile dalbe. 


16. LA POARTĂ LA ŞTEFAN VODĂ 


1. La poartă la Ştefan Vodă 
Lerului, Domnului 
Boierii s-au strâns la vorbă 


2. Dar vorba de cine este 
Lerului, Domnului 
De lisus născut în iesle 


3. Însă Ştefan, domn cel Sfânt 
Lerului, Domnului 
De la rugă auzind 


4. Pe boieri ce vorbeau 
Lerului, Domnului 
Și pe Domnul proslăveau 


5. El pe dată s-a plecat 
Lerului, Domnului 
Cu boierii s-a-nchinat 


6. Şi cu glasu-i de supus 
Lerului, Domnului 
A slăvit pe Domn lisus. — bis 


17. TREI CRAI DE LA RĂSĂRIT 


1. Trei crai de la răsărit 
Spre stea au călătorit 
Și-au mers după cum citim 
Până la Ierusalim. 


2. Acolo dacă-au ajuns 

Steaua lor li s-a ascuns 

ȘI le-au fost a se plimba 
Prin oraş a întreba. 


3. Unde s-a născut zicând 
Un crai mare de curând 
Iar Irod împărat 
Auzind s-a tulburat. 


4. Pe crai grabnic i-a chemat 
Şi-n taină 1-a întrebat 
Ispitindu-i vru setos 
Ca să afle pe Hristos. 


5. Crau dacă au plecat 
Steaua iar s-a arătat 
Și-au mers până a stătut 
Und'era Pruncul născut. 


6. Şi cu toţi s-au bucurat 

Pe Hristos dacă-au aflat 
Cu daruri s-au închinat 
Ca unui mare împărat 


18. ASTA-I CASA CEA FRUMOASĂ 


1. Asta-i casa cea frumoasă. 6. C-un pahar de vin în mână. 
Florile dalbe Florile dalbe 
Cu icoane luminoase. La cin” vin la tăţi închină. 
Florile dalbe Florile dalbe 
2. La fereşti cu flori domneşti. 7. Busuiocu-n ceastă mână. 
Florile dalbe Florile dalbe 
Pe la uşi cu flori de rugi Sănătate gazdă bună. 
Florile dalbe Florile dalbe 


3. La obloace busuioace 
Florile dalbe 
La obloace busuioace. 
Florile dalbe 


4. Peste masă cruce trasă. 
Florile dalbe 
Peste pat cruce de brad. 
Florile dalbe 


5. lar la masă cine şede. 
Florile dalbe 
Şede gazda cea frumoasă. 
Florile dalbe 


19. VARSĂ, DOAMNE 


1. Varsă Doamne har şi binc, 
Har şi bine de la Tine bis. 
Peste casă, peste masă, 
Peste oamenii din casă. 


bis 


2. Varsă Doamne fericire, 
Fericire şi iubire. 
Peste mari şi peste mici, 
Peste toţi câți sunt aici. 


20. SUS LA ALBA ÎNTRE CRESTE 


1. Sus la Alba între creste, 
A Aiudului poveste, 
Îngerii în cor 


Se adun” uşor His 


Să o dea de veste. 

2. E-o poveste-adevarată 

Despre cum au fost odată 
Îngropaţi de vii 


Cei mai buni copi bis 


În mormânt de piatră. 
3. Munţi întregi de suferinţe, 
Doruri, foame, neputinţe 
ȘI chin ne-ncetat 
Greu v-au încercat [| bis 
Sfânta tinereţe. 
4. N-aţi avut lăcaşuri sfinte, 
Nici odăjdii aurite, 
Piept de muribund V-a 
fost altar sfânt, bis 
Zeghele veşminte. 
5. Când bătaia nemiloasă 
Umplea lada pantecoasă, 
Veneau îngeri sfinți 


Morţii schilodiți bis 


Să îi prohodească. 
6. Iar din lacrimile-amare 
Pentru-a celor morți plecare 


Se iveau în zori, 
Pe mormântul lor, 
Dalbe lăcrămioare 


7. Dat-aţi pildă cum se moare 
Pentru-o ţară ca un soare, 


Cum să fu oricând 
Gata pe pământ 
Pentru-o jertfă mare 


8. Au ucis în temniţi crunte 
Trupuri slabe şi flămânde, 


Insă nici un chin 


Suflete de crin 


bis 


N-a putut ucide. 


9. Suferinţa voastră multă 
Azi la Alba-n munţi o cântă 


Lăcrimaţii brazi 
Pentru cei ce azi 
Prea uşor vă uită. 


bis 


10. Din adâncuri de morminte 


Învia-vor oseminte, 
Robii din Aiud, 
Pentru neam plângând, 
S-or ruga fierbinte. 
Robii din Aiud 
La Hristos cel blând 
Ducând lacrimi sfinte. 


21. Colinda-ne Doamne! 


1. La Viflaim s-o născut 
Pruncul cel făr” de-nceput 
Colindă-ne Doamne! 


2. Pe braţe o fost purtat 
Cel pe cruce ridicat 
Colindă-ne Doamne! 


3. De îngeri o fost slăvit 
Cel de oameni răstignit 
Colindă-ne Doamne! 


4. Cu lapte o fost hrănit 
Cel ce fiere o primit 
Colindă-ne Doamne! 


5. În scutece s-o"nfășat 
Cel în giulgiu îngropat 
Colindă-ne Doamne! 


6. Din fecioară s-o"ntrupat 
Și din morţi o înviat 
Colindă-ne Doamne! 


7. Intr-o 1esle o venit 
Și pe noi ne-o mântuit 
Colindă-ne Doamne! — bis 


22. Vino, Doamne 


Doamne, vino Doamne 

Să vezi ce-a mai rămas din oameni 
Doamne, vino Doamne 

Să vezi ce-a mai rămas din oameni 


1. Nopți lungi și triste acasă mă gândesc 
Şi pe voi acolo vă zăresc 
Sunt nopți pline de groază pentru mine în război 
Sunt nopţi de basm acolo la voi 
Și Doamne pentru ce o viaţă de coşmar? 
Și pentru cine se moare în zadar? 

Sunt nopți pline de groază când teamă mi-e să fiu 
Sunt nopți de basm de care nu mai ştiu 
Doamne, vino Doamne 
Să vezi ce-a mai rămas din oameni 
Doamne, vino Doamne 
Să vezi ce-a mai rămas din oameni 


2. De ce nu încetati acest cumplit război? 
De ce vă gândiţi numai la voi? 
Și nici nu vă pasă de mama care-şi plânge 
Copilul său ucis ce zace-n bălți de sânge 
Şi nici nu vă pasă de cei ce nu mai sunt 
De cei ce vă acuză de-acolo din mormânt. 
Doamne, vino Doamne 
Să vezi ce-a mai rămas din oameni 


Doamne, vino Doamne 


his 


Să vezi ce-a mai rămas din oameni 


